Ah yauwa,, wannan to akwai hanyoyi wanda ake bi wajen kula da ƴaƴan ayaba ko in ce doguwar ayaba wanda akwai hanyoyi da za'a bi don a kareta daga cututtuka, musamman na ƙwari ko na tsutsotsi ko kuma wata cuta wanda zata iya shiga jikin wannan ayaba ta haifar mata da illa. na farko dai hanya ta farko shine, tun kafin ka shuka wannan ayaba taka akwai buƙatar ka kula da wajen da zaka shuka wannan ayaba ka sami killataccen waje keɓantaccen waje wajen da ba datti a wajensa gyararren waje ka shuka wannan ayaba ta ka to sai ka gyaggyara wajen da farko ma kafin ka fara shuka to bayan ka sami wannan waje shine idan kazo iri wanda zaka shuka shi ya haifar ma da ayabar ka shine akwai buƙatar ka zaɓi iri mai jure wahala iri wanda shi zai iya jure ko wace iriyar wahala ba tare da ɗan matsala kaɗan tana samunsa ya nuna ta shi ɗaya ba. To akwai buƙatar ka sami iri wanda shi zai iya jure wannan wahala ba tare da yana jin matsala ƴar kaɗan ba sai ya lalace To, idan ka sami wannan irin mai jure wahar ka shuka shi, to, akwai magunguna wanda za'a nema na feshin ƙwari da kuma na tsutsa. Ita ayaba, doguwar ayaba abubuwa biyu ne suke mata illa, ko in ce zuwa uku wannan ƙwari da kuma tsutsa wanda take cinta ta ƙarƙashin ƙasa ita wannan ƙwarin suna hana wannan ayaba girma tsutsar kuma tana hana haifar tasa ta haifar da ƴaƴa sai taƙi fitar da ƴaƴan da suka kamata misali, idan a kowace tuta zata ma ƴaƴa kamar goma sha uku, to sai ta haifar ma da guda biyar ko guda uku to kaga an ci baya kenan to akwai buƙatar kana mata wannan ko iri wanda ko a ka sami iri, ai maganin feshi ka sa mata kashe waɗannan ƙwari, idan ya kakkashesu, sannan maganin feshin ma kala biyu ne, anfi buƙatar ka samu wanda shi idan ka sa shi zai maka aiki biyu wato zaka jefi tsuntsu ɗaya da dutse biyu kenan. zaka sa ya kashe ma ƙwaro kuma ya haifar ma da taki a wannan ayaba taka shine idan ka fesa wannan maganin ƙwari, shi zai ma amfani ya kashe ma wannan maganin ƙwarin da tsutsotsin sannan kuma ka sami taki yasa ayabar ta haɓaka tashi ɗaya ta girma. To bayan kayi wannan akwai buƙatar kuma ganyayyaki wanda suke kamuwa da rashin lafiya ko wanda suke yamushewa kana kawar dasu kana rabasu da jikin asalin masu kyau, saboda idan ka barsu zasu iya haifar wa sauran su waɗanda basu kamu da rashin lafiyar ba su sa musu suma rashin lafiyar. To duk reshen da kaga ya fara cuta ko ya fara samun matsala to akwai buƙatar a kawar dashi gefe guda kenan ba'a so ga reshe mai matsala kuma ga wanda bashi da matsala ka barsu waje ɗaya sakamakon zai iya shafa masa shi ɗayan wanda bai kamu da wannan rashin lafiyar ba. To bayan kayi wannan sannan ita bishiyar ayaba tana da wata matsala, tana kumbura to idan ta kumbura duk reshen da ya kumbura ana cireshi ne zaka kawar dashi shima gefe, yanda ka kawar da ganyayyaki da suma suka fara samun matsala to bayan kayi wannan ayabar ka zata haɓaka ta fito mai kyau kana kukkula da ita duk ganyen da yake geggefe, ita anaso haka kawai azo ana rarrage mata ganyayyakin jikinta ba'aso a bar ganye ko ina yai talau talau ta ko wani gefe to akwai buƙatar ana rarrage ganyen, a barshi zata fito a tsaye ta tsaya tsayen tsayin daka to shi bayan anyi wannan, idan ayabar ka ta haifar da ƴaƴa to, idan ka ciccire ƴaƴan ƴaƴan akwai buƙatar ka samu waje, mai sanyi mai inuwa wanda zaka a'ajiye wa innan ƴaƴan ayaban, sakamakon kar ka ajiyesu a rana zasuyi yaushi su yamushe sai su sami matsala ko su ruɓe tashi ɗaya To in kabi waɗannan matakan da na lissafo, ayabar ka zata samu kulawa kuma zatayi inganci zata fito da kyan da ake buƙata ta fito dashi.